
23-TA-1471: Noteikumu projekts (Jauns)
Eiropas Kiberdrošības kompetenču centra 2021.—2027. gada plānošanas perioda grantu programmas "Mazo un vidējo saimnieciskās darbības veicēju kiberdrošības transformācija" īstenošanas noteikumi
TA saskaņojamie dokumenti
Noteikumu projekts 6.0
Anotācija (ex-ante) 6.0
MK sēdes protokollēmuma projekts 1.0
Atzinuma sniedzējs
Finanšu ministrija
Atzinums iesniegts
31.01.2024.
Atzinuma sniegšanas termiņš
31.01.2024.
Saskaņošanas rezultāts
Saskaņots ar priekšlikumiem
Pieejamības statuss

	1.
	Noteikumu projekts
6. Grantu līdzfinansējumu piešķir tikai projekta tiešo attiecināmo izmaksu segšanai. Maksimālā finansējuma intensitāte ir 50% no kopējām projekta attiecināmajām izmaksām. Projekta attiecināmo izmaksu atlikušo daļu, kā arī projekta netiešās attiecināmās izmaksas un neattiecināmās izmaksas sedz finansējuma saņēmējs.
	Priekšlikums
Ņemot vērā, ka no noteikumu projekta ir svītrojamas normas par netiešo attiecināmo izmaksu norādīšanu ( skat. komentāru pie 14.punkta) , lūdzu precizēt arī 6.punkta redakciju, nodrošinot korektu ierobežojumu un atbalsta intensitātes noteikšanu (attiecīgi 50 % atbalsta intensitāti aprēķinot tikai no projekta tiešajām attiecināmajām izmaksām kā norādīts noteikumu projekta anotācijā, nevis kopējām ( jo netiešajām izmaksām nav paredzēts piešķirt granta finansējumu).
 
Piedāvātā redakcija
“Grantu līdzfinansējumu piešķir projekta tiešo attiecināmo izmaksu segšanai. Maksimālā finansējuma intensitāte ir 50% no projekta tiešajām attiecināmajām izmaksām. Projekta attiecināmo izmaksu atlikušo daļu, kas pārsniedz noteiktos ierobežojumus sedz finansējuma saņēmējs. Projekta netiešās izmaksas un neattiecināmās izmaksas projekta iesniegumā neplāno. “
	Sintija Germa (CFLA)

	2.
	Noteikumu projekts
14. Netiešās attiecināmās izmaksas plāno kā vienu izmaksu pozīciju, neiesniedzot izdevumu pamatojošos dokumentus par netiešo izmaksu izlietojumu.
	Priekšlikums
Ņemot vērā iepriekš sniegto informāciju ( skat. izziņas 66.punkts), un to ka norādīts, ka ņemts vērā priekšlikums, atkārtoti lūdzam izvērtēt un svītrot noteikumos nosacījumus par netiešo attiecināmo izmaksu plānošanu projekta iesniegumā. Attiecīgi lūdzam svītrot 14. un 15.punktu, jo minētajām izmaksām granta finansējumu nepiešķir un attiecīgi arī projektā nav plānojamas un uzrādāmas.
Piedāvātā redakcija
Svītrot
	Sintija Germa (CFLA)

	3.
	Noteikumu projekts
15. Netiešo attiecināmo izmaksu apmērs nepārsniedz 7 procentus no projekta tiešajām attiecināmajām izmaksām.
	Priekšlikums
Ņemot vērā iepriekš sniegto informāciju ( skat. izziņas 66.punkts), un to ka norādīts, ka ņemts vērā priekšlikums, atkārtoti lūdzam izvērtēt un svītrot noteikumos nosacījumus par netiešo attiecināmo izmaksu plānošanu projekta iesniegumā. Attiecīgi lūdzam svītrot 14. un 15.punktu, jo minētajām izmaksām granta finansējumu nepiešķir un attiecīgi arī projektā nav plānojamas un uzrādāmas.
Piedāvātā redakcija
Svītrot
	Sintija Germa (CFLA)

	4.
	Noteikumu projekts
29. Atbilstoši Regulas Nr. 2023/2831 6. panta 3. punktam aģentūra nodrošina informācijas uzglabāšanu 10 gadus, sākot no dienas, kad ir piešķirts pēdējais atbalsts saskaņā ar šiem noteikumiem, savukārt finansējuma saņēmējs nodrošina informācijas uzglabāšanu desmit gadus, skaitot no grantu līdzfinansējuma piešķiršanas brīža saskaņā ar šiem noteikumiem.
	Priekšlikums
Ņemot vērā, ka Komisijas regulas Nr.2023/2831 6.panta 3.punkts nosaka, ka "Dalībvalstis reģistrēto informāciju par de minimis atbalstu glabā 10 gadus no atbalsta piešķiršanas dienas", taču vienlaikus Komisijas regulas Nr. 2023/2831 6. panta 7. punkts nosaka, ka “pēc rakstiska Komisijas pieprasījuma attiecīgā dalībvalsts 20 darbdienu laikā vai tādā ilgākā laikposmā, kāds noteikts pieprasījumā, sniedz Komisijai visu informāciju, kuru Komisija uzskata par vajadzīgu, lai novērtētu, vai šīs regulas nosacījumi ir izpildīti, un jo īpaši informāciju par uzņēmuma saņemto de minimis atbalsta kopsummu šīs regulas un citu de minimis regulu nozīmē”, tādējādi pastāv gadījumi, ka Eiropas Komisija, ievērojot Padomes Regulā (ES) 2015/1589 (2015. gada 13. jūlijs), ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (kodificēta redakcija) (jeb Procesuālā regula) noteikto 10 gadu pēcuzraudzības noilguma periodu saistībā ar nelikumīga un nesaderīga komercdarbības atbalsta atgūšanu, var pieprasīt dalībvalstīm iesniegt informāciju, kas pārsniedz Komisijas regulas Nr.2023/2831 6.panta 1.punktā ietverto informācijas apjomu, lūdzam vai nu papildināt noteikumu projekta 29.punktā minēto atsauci uz Komisijas regulas Nr.2023/2831 6.panta 3.puktu ar atsauci arī uz Komisijas regulas Nr.2023/2831 6.panta 7.punktu, vai arī dzēst atsauci uz Komisijas regulas Nr.2023/2831 6.panta 3.punktu.

 
Piedāvātā redakcija
-
	Gunita Galauska (FM)

	5.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Ņemot vērā, ka no noteikumu projekta svītrojamas normas par netiešo attiecināmo izmaksu plānošanu un norādīšanu, vienlaikus lūdzam redakcionāli precizēt arī informāciju anotācijā 1.3. punktā sadaļā "Projektu attiecināmās izmaksas" svītrojot attiecīgi norādīto informāciju par netiešajām attiecināmājām izmaksām
Piedāvātā redakcija
-
	Sintija Germa (CFLA)

	6.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Noteikumu projekta 27.punkts paredz, ka: "Par atbalsta piešķiršanas brīdi uzskata dienu, kad pieņemts aģentūras lēmums par projekta iesnieguma apstiprināšanu vai atzinuma par nosacījumu izpildi pieņemšanas brīdi, ja ir bijis pieņemts lēmums par projekta iesnieguma apstiprināšanu ar nosacījumu. ", savukārt anotācijā minēts, ka: "Minētais atbalsts par piešķirtu tiek uzskatīts brīdī, kad ir noslēgts projekta līgums.", lūdzam novērst šo pretrunu un atbilstoši precizēt vai nu anotāciju, vai noteikumu projekta 27.punktu.
 
Piedāvātā redakcija
-
	Gunita Galauska (FM)

	7.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Priekšlikums
Lūdzam aktualizēt un papildināt anotācijas 5.sadaļas 1.tabulu ar noteikumu projekta punktu atbilstības izvērtējumu pret Komisijas regulu Nr.2023/2831.
 
Piedāvātā redakcija
-
	Krista Ķīse (FM)



